VF Plus verwelkom raadslid uit DA-geledere | Krugersdorp News
VF Plus verwelkom raadslid uit DA-geledere
Gesoute DA-raadslid verras en loop oor VF+ toe. June 20, 2016 Voormalige DA-raadslid Tjaart Steenkamp sluit by die Vryheidsfront Plus aan. Foto: Verskaf. Gesoute Krugersdorp-inwoner en voormalige DA-raadslid vir die afgelope dekade het kort voor die komende munisipale verkiesing besluit om by die Vryheidsfront Plus aan te sluit.
“Tjaart Steenkamp is ‘n groot aanwins vir die VF Plus. Hy was een van die top presterende DA-raadslede en dit sê nogal iets as iemand van sy kaliber besluit om die DA te verlaat en eerder sy gewig by ons in te gooi,” het Anton Alberts, VF Plus Gauteng-leier gesê.
Steenkamp is tans tweede op die VF Plus se kandidatelys in Mogale City en het reeds belowe dat hy met toewyding die belange van sy kiesers eerste sal stel.
“Die VF Plus voorsien dat Steenkamp nog baie vir die Krugersdorpse gemeenskap in sy nuwe rol as VF Plus raadslid gaan beteken wanneer hy op 3 Augustus weer verkies word.”
Waterkrisis: Vryheidsfront Plus gee hul mening
[KYK] VF Plus leier sê hulle soek antwoorde
R24-naamsverandering help niks